Shínigh Comhairle Contae Fhine Gall Dearbhú Bhaile Átha Cliath ar Chathracha agus Pobail Aoisbhá, tionscnaíocht de chuid an Eagraíocht Dhomhanda Sláinte i 2011 agus chuaigh sé I mbun forbartha ar Straitéis Aoisbhá 2012-2017. Tionscnaíocht isea Áiseanna Aoisbhá Fhine Gall a chuireann freagras ar Chomhairle Contae Fhine Gall chun cur in iúl do sheandaoine go gcuirimid luach ar a rannpháirtíocht inár sochaí agus go bhfuilimid tiomanta maidir le freastal orthu. Bunaíonn an tionscnamh ár n-áiseanna pobail mar áiseanna aoisbhá agus dá réir sin, tacaíonn sé le cleachtais a fhorbairt a fheabhsaíonn an t-eispéireas lenár n-ionaid phobail do sheandaoine.
Is forbairt nádúrtha Í Áiseanna Aoisbhá Fhine Gall dúinn mar údarás áitiúil. Díríonn Áiseanna Aoisbhá Fhine Gall ar an earnáil níos sine lena mbaineann 42,804 duine (Daonáireamh 2011) ag maireachtáil i gcontae Fhine Gall agus tá an uimhir sin ag méadú i gcónaí. (mhéadaigh sé faoi 14% idir 2006-2011)
Tá sé ríthábhachtach go ndéanfaidh Comhaire Contae Fhine Gall pleanáil chun freastal ar riachtanais athraitheacha de réir mar a athraíonn próifíl aoise dhaonra na tíre. Cuireann seandaoine go mórmhór leis an sochaí agus lena bpobail agus tá sé tábhachtach é seo a éascú ar mhaithe le leas gach duine.
D’fhás Áiseanna Aoisbhá Fhine Gall ó Clár Aitheantais Gnó Aoisbhá na hÉireann agus is tionscnaíocht í a chuireann freagras ar Chomhairle Contae Fhine Gall chun deihmniú go bhfuil fhios ag seandaoine go gcuirimid luach ar an méid a thugann siad dár sochaí agus go bhfuilimid tiomanta maidir le freastal orthu. Bunaíonn an tionscnamh ár n-aiseanna pobail mar Áiseanna Aoisbhá agus dá réir sin, tacaíonn sé le cleachtais a fhorbairt a fheabhsaíonn an t-eispéireas aosaithe sláintiúil agus gníomhach laistigh dár n-ionaid phobail do sheandaoine.
I ngach pobal den Údarás Áitiúil, imríonn áiseanna pobail ról fíorshuntasach i bpobail áitiúla inar féidir le baill teacht le chéile mar ghrúpa chun taitneamh a bhaint as gníomhaíochtaí grúpa, tacaíocht shóisialta, eolas poiblí agus go leor cuspóirí eile a chuirfidh go mór le saolta shaoránach. Tá gníomhaíochtaí óstála bríomhara croíláir a chuireann próiseas aosaithe gníomhach agus sláintiúil thar gach aois chun cinn, ag saibhriú saolta daoine agus ag líonadh a gcuid ama le mórán gníomhaíochtaí a thugann grúpaí móra ilghnéitheacha daoine le chéile ó laistigh den phobal. Téann Naíolanna, Ranganna, Béilí ar Rothaí agus seirbhísí pobail ríthábhachtacha eile i ngleic le heisiamh sóisialta agus ilghnéitheacht.
Is áiteanna iad Áiseanna Aoisbhá Fhine Gall inar féidir le seandaoine taitneamh a bhaint as na háiseanna áitiúla is fearr de réir mar atá siad ag dul in aois. Creideann Comhairle Contae Fhine Gall go láidir go bhfuil sé tábhachtach go bhfuil seandaoine ábalta maireachtaint go sláintiúil agus go neamhspleách agus go bhfuil siad ina rannpháirtithe gníomhacha laistigh dár bpobail féin. Tá an tionscnamh seo bunaithe ar chumasú agus thar aon rud eile, tá sé bunaithe ar sheandaoine a éascú le bheith gníomhach laistigh de agus leas a bhaint as ár n-aiseanna pobail agus ar an gcuma sin, tacú lena bpróiseas aosaithe gníomhach agus sláintiúil féin.